CELEX: 62018TN0322
Language: lt
Date: 2018-05-23 00:00:00
Title: Byla T-322/18: 2018 m. gegužės 23 d. pareikštas ieškinys byloje García Ruiz / Parlamentas

201808030622050812018/C 294/613222018TC29420180820LT01LTINFO_JUDICIAL20180523464721Byla T-322/18: 2018 m. gegužės 23 d. pareikštas ieškinys byloje García Ruiz / Parlamentas
   
 ---documentbreak--- C2942018LT4610120180523LT00614614722018 m. gegužės 23 d. pareikštas ieškinys byloje García Ruiz / Parlamentas
   
   (Byla T-322/18)2018/C 294/61Proceso kalba: ispanų
      Šalys
   
   
      Ieškovas: Faustino-Francisco García Ruiz (Alkorkonas, Ispanija), atstovaujamas advokatės C. Manzano Ledesma
   
      Atsakovas: Europos Parlamentas
   
      Reikalavimai
   
   Ieškovas Bendrojo Teismo prašo:
   
            —
         
         
            pripažinti, kad šiuo ieškiniu ginčijamas Peticijų komiteto sprendimas ir pripažinus šį ieškinį priimtinu, konstatuoti, kad buvo pažeistos teisės, užtikrinančios ieškovo interesus Bendrajame Teisme,
         
      
            —
         
         
            jei reikia, priteisti bylinėjimosi išlaidas.
         
      
      Ieškinio pagrindai ir pagrindiniai argumentai
   
   Ieškovo teiginiai ieškiniui pagrįsti:
   Šis ieškinys pareikštas dėl to, kad Europos Parlamento Peticijų komitetas ieškovui nepateikė atskiros rekomendacijos ar nuomonės, todėl ieškovo teisė nebuvo apsaugota ir buvo pažeista Sutartis, kaip nustatyta ESS 232 straipsnio 3 dalyje ir SESV 265 straipsnio 3 dalyje.
   Madrido regiono viešosios valdžios ir teismų priimti sprendimai daro žalos ieškovui, kiek tai susiję su jo teisėmis ir ekonominiais interesais, ir pažeidžiama teisė gauti išmoką prie Madrido regiono suteiktos valstybinės pensijos.
   Madrido regiono administracinis sprendimas ir teismų priimti sprendimai lemia skirtingą požiūrį ir diskriminaciją dėl išmokos, kurią gauna savanoriškai ar privalomai į pensiją išėję asmenys.
   Pensijų srityje Europos Sąjunga turi kompetenciją, tačiau Bendrasis Teismas privalo apsaugoti ieškovo teisę po to, kai viešoji valdžia ir nacionaliniai teismai nesuteikė Sąjungos teismų suformuotoje jurisprudencijoje ir direktyvomis dėl lygių galimybių gauti išmokas suteiktą teisę, kai nėra objektyvaus faktinio ir teisinio skirtumo, kiek tai susiję su šių dviejų kategorijų pensininkų gaunamomis išmokomis.